text: 47-årig kvinde fra Kolding død efter knivstikkeri
  09 oktober 2012 kl. 08.08
  En 47-årig kvinde fra Kolding blev den 7. august stukket i hjertet. Siden har hun ligget i respirator, og i aftes døde hun.
  Hun og hendes kæreste kom op at skændes den 7. august.
  Det udviklede sig så voldsomt, at kæresten stak hende med en kniv, der bl.a. ramte hende i hjertet.
  Siden har hun ligget i respirator, og nu er hun altså død.
  Kvindens 49-årige kæreste er sigtet for knivstikkeri. Har har siddet varetægtsfængslet siden den 7. august.
  Nu vil politiets jurister afgøre, om sigtelsen skal ændres til manddrab.
  